‘સુલતાન’ની કહાણી છે – સુલતાન અલી ખાનની. સુલતાન એક સ્થાનિક કુસ્તી ચેમ્પિયન છે અને તેનું સપનું ઓલમ્પિકમાં ભારતનું પ્રતિનિધિત્વ કરવાનું છે. અા કહાણી અાફરા નામની યુવાન છોકરીની પણ છે, તેનાં પણ પોતાનાં સપનાં છે. તે પણ સુલતાનની જેમ એક નાનકડા શહેરમાંથી અાવે છે. અા બંને કુસ્તી ચેમ્પિયન જ્યારે મળે છે ત્યારે રોમાન્સ ફૂલની જેમ ખીલે છે. તેમનાં સપનાં અને અાકાંક્ષાઓ એક થઈ જાય છે. સફળતાનો રસ્તા એટલો સરળ પણ નથી. અા યાત્રા કરવામાં અાખું જીવન પણ લાગી શકે તેમ છે.